**IGNALINOS R. VIDIŠKIŲ GIMNAZIJA**

**MOKINIŲ MOKYMOSI PASIEKIMŲ IR PAŽANGOS VERTINIMO INFORMACINIŲ TECHNOLOGIJŲ PAMOKOSE APRAŠAS**

1. Vertinant mokinių pasiekimus ir pažangą vadovaujamasi Ignalinos r. Vidiškių gimnazijos mokinių pažangos ir pasiekimų vertinimo tvarkos aprašu, patvirtintu gimnazijos direktoriaus 2016 m. rugpjūčio 30 d. įsakymu Nr. V-49.
2. **Vertinimo planavimas.**
	1. Vertinami teoriniai testai, kompiuteriu atliekamos kontrolinės užduotys, savarankiški, praktiniai, kūrybiniai darbai, projektai. IT pamokose pagrindinis dėmesys skiriamas praktinių įgūdžių formavimui (75% vertinimų). Teorinių žinių patikrinimui per pusmetį planuojami 1-2 atsiskaitymai (25% vertinimų).
	2. Informacinių technologijų dalyko minimalus pažymių skaičius per pusmetį 3-4 pažymiai.
3. **Vertinimo vykdymas**:
	1. Formuojamasis vertinimas taikomas nuolatos kiekvienos pamokos, darbo proceso ir ne pamokos metu. Taikomos įvairios formuojamojo vertinimo strategijos – stebėjimas, klausinėjimas, diskusija, užduočių analizavimas bei aptarimas, mokinių supratimo įvertinimas ir kt. Suteikiama grįžtamoji informacija – darbo proceso metu mokinys informuojamas apie tai, ką jis jau pasiekė ir ką turėtų daryti, kad pasiekimai būtų geresni. Informacija pateikiama dažniausiai žodžiu.
	2. Diagnostinis vertinimas. Pažymiu vertinami teoriniai testai, kompiuteriu atliekamos kontrolinės užduotys, savarankiški, praktiniai, kūrybiniai darbai, projektai. Pateikiant praktines užduotis prie kiekvienos užduoties nurodoma jos vertė taškais.

Informacinių technologijų praktinių įgūdžių, žinių ir problemų sprendimo gebėjimų vertinimo ir pasiekimų lentelė:

|  |  |
| --- | --- |
| Įvertinimas | Kriterijus |
| Puikiai (10) | Mokinys praktinę užduotį atlieka pilnai, be priekaištų ir savarankiškai |
| Labai gerai (9) | Mokinys atlieka praktinę užduotį su nedideliais trūkumais (nedidelėmis konsultacijomis) |
| Gerai (8) | Stiprus darbas ir gebėjimas, bet yra nedidelių klaidų, kurias po konsultacijos ištaiso |
| Pakankamai (7) | Aukščiau vidutinių standartų, bet yra klaidų, dirba su konsultacijomis |
| Patenkinamai (6) | Gana geras darbas ir gebėjimai, bet yra nemažų trūkumų |
| Silpnai (5) | Darbas ir gebėjimai atitinka minimalius reikalavimus |
| Labai silpnai (4) | Atitinka daugumą minimalių reikalavimų |
| Nepatenkinamai (3) | Įgūdžiai netenkina minimalių reikalavimų. |
| Blogai (2) | Reikia padirbėti papildomai. |
| Labai blogai (1) | Už darbą NEATSISKAITYTA |

* + 1. Trumpalaikiai projektiniai (kūrybiniai) darbai rengiami iš vienos temos arba gali būti integruoti. Apie projektinį (kūrybinį) darbą mokiniai informuojami ne vėliau kaip prieš savaitę. Trumpalaikį projektinį darbą gali atlikti 1 mokinys arba grupelės po 2-3 mokinius.

Galutinis vertinimas susideda iš vertinimų:

už atsakymą į temą ir pateiktą medžiagą – 3 taškai;

už darbo pristatymą – 3 taškai;

už darbo estetiškumą – 2 taškai;

už atsakymus į papildomus 2-3 klausimus, pateiktus mokytojo arba mokinių iš išeitos temos – 2 taškai.

Kiekviena dalis vertinama taškais ir susumavus taškus rašomas pažymys. Galutinis pažymys įrašomas į elektroninį dienyną projekto (kūrybinio darbo) pristatymo dieną.

* + 1. Namų darbai raštu IT pamokose neskiriami (išskyrus 10-12 klasių mokiniams, pasirinkusiems „Programavimą“), praktines užduotis kompiuteriu mokiniai atlieka pamokose. Mokiniai, kurie pageidauja, užduotis patobulinti arba užbaigti gali savarankiškai namuose ne vėliau kaip iki kitos pamokos.
	1. Kaupiamasis vertinimas.

Kaupiamojo vertinimo pažymys susideda iš penkių įvertinimų po 2 taškus (2 taškai jei užduotis pilnai ir teisingai atlikta, 1 taškas – jei užduotis nepilnai atlikta arba yra esminių klaidų, 0 taškų – jei užduotis neatlikta).

Kaupiamieji taškai rašomi už aktyvų dalyvavimą pamokoje, namų darbų atlikimą (pasirinkusiems programavimo modulį), grupinį darbą, nedidelius praktinius darbus, kūrybinius darbus.

* 1. Apibendrinamasis vertinimas yra taikomas baigus programą. Jo rezultatai patvirtina mokinių pasiekimus ugdymo programos pabaigoje.
1. **Individualios mokinio pažangos stebėjimo forma.**

|  |
| --- |
| Vertinimas: 0 – niekada/neparašo nieko, 1 – retai/daro daug klaidų, 2 – dažnai/daro mažai klaidų, 3 – labai dažnai/nedaro klaidų |
| **Skyrius:** |  |  |  | Išvada:**P** (patobulėjo),**N** (nepatobulėjo) |
| **Teorinės žinios (testai, apklausos raštu)** |  |  |  |  |
| **Praktiniai įgūdžiai**  |  |  |  |  |
| **Mokymasis** |  |  |  |  |
| Įdėmiai klausosi, aktyviai dalyvauja pamokose. |  |  |  |  |
| Savarankiškai geba atlikti daugumą užduočių. |  |  |  |  |
| Geba ir mėgsta dirbti komandoje |  |  |  |  |

1. **Vertinimo informacijos pateikimas**.
	1. Rugsėjo mėnesį per pirmąją savo dalyko pamoką mokiniai supažindinami su informacinių technologijų dalyko programa, mokinių mokymosi pasiekimų informacijos kaupimo ir jos fiksavimo sistema, aptariami vertinimo kriterijai, metodai ir formos.
	2. Mokinių pasiekimų vertinimas fiksuojamas elektroniniame dienyne.

Parengė informacinių technologijų mokytoja metodininkė Joana Garnevičienė

|  |  |
| --- | --- |
| PRITARTAGamtos mokslų mokytojų metodinės grupės posėdyje2018-09-10, protokolo Nr.U3-6 | SUDERINTAMetodinės tarybos posėdyje2018-09-12, protokolo Nr.U3-5 |